als_Latn dik_Latn sag_Latn
Horoskopi Vjetor 2015
DASHI (21 Mars – 20 Prill)
Dy planetet me ndikim më të fortë për Dashin këtë vit janë Urani dhe Plutoni, falë të cilëve njerëzit e kësaj shenje do të përballen me një sërë sfidash që kanë të bëjnë me punën dhe karrierën, por edhe me familjen. Kështu që 2015-ta fillon në mes të konfuzionit. Çështjet familjare do të çlirohen në fillim të muajit të tretë marsit dhe gradualisht do të përqendroheni edhe në çështjet ekonomike, të cilat janë të vështirësuara këto vitet e fundit.
Mos i humbisni shpresat, edhe nëse e shikoni se punët nuk po ju ecin mirë, pasi mundimet tuaja do të gjejnë rrugëzgjidhje më gjysmën e dytë të vitit, kur ju presin shumë surpria pozitive dhe do të jetë periudha kur do të marrin drejtim edhe mbicjet tuaja më të mëdhaja.
Në muajin e shtatë, në korrik fillon periudha më e këndshme dhe produktive për ju me futjen e Jupiterit në Luan, ku jeta nis të lulëzojë në të gjitha kuptimet. Përsa i përket shëndetit, viti 2015 do t’iu sjellë një shëndet të mire edhe pse gjatë gjashtëmujorit të dytë duhet të tregoheni më i kujdesshëm.
DEMI (21 Prill – 20 Maj)
Viti 2015 do të sjellë ndryshime të mëdha në jetën tuaj personale dhe profesionale. Ju do të mësoheni të përshtateni dhe të ecni përpara me kushtet e reja që ju ka rezervuar fati. Do të orientoheni larg zakoneve të këqija dhe do bëhëni më i fortë. Ndikimi i Saturnit në Akrep do të bëjë që të keni vështirësi tremujorin e parë të vitit. Situata do të përmirësohet vetëm në Mars me ardhjen në ndihmë të aleatit tuaj Jupiterit. Do të gjendeni sërish përballë vështirësive dhe rrjedha e gjërave do të varet nga vendimet që do të merrni.
Muaji maj do të jetë fatlum për ju dhe mund të shpresoni për lidhje të qëndrueshme si pune, ashtu edhe në jetën personale. Sërish, në mes të korrikut, hyrja e Jupiterit në Luan hap një periudhë të re në projektet tuaja familjare.
Përsa i përket karrierës, gjysma e parë e vitit do të sjellë ndryshime të mëdha në karrierën tuaj, ndërsa gjysma e dytë do t`iu ndihmojë të konsolidoni interesat tuaja.Tregoni kujdes me shëndetin, sidomos me stresin gjatë gjysmës së parë të vitit.
BINJAKËT (21 Maj – 20 Qershor)
Viti 2015 është një vit shumë i mbarë për të lindurit e shenjës së binjakëve. Do ta ndieni veten kalorës të fatit tuaj dhe pa dyshim fitimtarë në qëllimet që keni vënë. Gjashtë mujori i parë i vitit do të jetë për ju plot energji sa do të ndieni se mund të bluani edhe gurin. Kjo është një kohë e prirur për t`i vënë planet dhe idetë tuaja në punë pasi Jupiteri në Gaforre deri në mes të korrikut do t’ju ndihmojë shumë në çështjet ekonomike. Fati dhe pasuria do të vijnë për ju pa i kërkuar shumë.
Ju duhet të riprioritizoni marrëdhëniet tuaja. Tregoni kujdes pasi nga shtatori e deri në tetor, Marsi do të kundërshtojë jetën tuaj në çift. Dëgjoni zemrën tuaj dhe do ta shihni se fundi i vitit do tju sjellë paqe e harmoni dhe do të plotësoheni edhe në drejtim të personalitetit.
Edhe shëndeti do të jetë i kënaqshëm gjatë vitit 2015 për ju. Ky vit mund tju gjejë edhe me plane të reja në aspektin e shtatzanisë dhe lindjes.
GAFORRJA (21 Qershor – 22 Korrik)
Viti 2015 do t`ju gjejë të angazhuar më shumë me jetën tuaj personale se me atë profesionale. Megjithëse muaji janar fillon me probleme për ju në lidhje me martesën apo lidhjen tuaj, marrëdhëniet tuaja do të mbeten të qëndrueshme për shumicën e vitit në gjysmën e tij të parë. Mësoni t`i frenoni disi dëshirat tuaja të brendshme dhe të kuptojnë të tjerët që ju rrethojnë.
Karriera do të ketë ulje-ngritjet e veta në këtë vit. Jupiteri fillon të ofrojë favorizimet e tij në muajin mars dhe dalëngadalë përpjekjet e vëna nga ju vitet e fundit do të fillojnë të japin rezultate. Ju do të jeni në gjendje për të arritur disa pozicione të qëndrueshme në fushën e karrierës tuaj.
Muajin prill duhet ta keni shumë kujdes në familje, në punë dhe shëndet. Periudha juaj më e mirë do të jetë nga mesi i korrikut e deri në shtator, me futjen e Marsit në Akrep. Do të ndiheni mirë personalisht dhe do fitoni njeriun që doni.
Shëndeti dhe mirëqenia juaj në përgjithësi do të jetë në të mirën tuaj në krahasim me vitet e mëparshme. Ju do të fitoni një energji të re për të punuar shumë për objektivat dhe idealet tuaja.
LUANI (23 Korrik – 22 Gusht)
Viti 2015 do të jetë shumë produktiv për ju. Ju do të jeni në gjendje për të përmbushur shumë nga ambiciet tuaja dhe idealet në jetë në sajë të pushtetit dhe punës së vështirë. Por bëni kujdes pasi gjysma e parë e vitit nuk është shumë e favorshme për ju. Në disa momente, ndikimi i Marsit do bëjë që të humbni qetësinë dhe kujdes duhet të keni kryesisht Deri në mes të korrikut, kur Jupiteri do të jetë në Gaforre dhe ju duhet të lëvizni në prapaskenë pa i bërë të dukshme lëvizjet tuaja.
Në fund të muajit Maj do të favorizoheni nga Saturni në problemet familjare dhe do të çliroheni përfundimisht nga këto probleme pas 23 dhjetorit. Fundi i shtatorit, falë lidhjes së bukur të Jupiterit në shenjën tuaj me Uranin do tju sjelë optimizëm dhe forca të reja.
Angazhimet tuaja të shumta kryesisht në jetën profesionale, mund të rëndojnë disi në kurriz të shëndetit. Dëgjoni sinjalet e trupit tuaj dhe veproni në përputhje me rrethanat. Në fund të vitit do të çliroheni nga të gjitha streset e shqetësimet e do të gëzoni shëndet të mirë.
VIRGJËRESHA (23 Gusht – 22 Shtator)
Gjatë gjithë vitit 2015 jeta juaj do të jetë e mbushur me shumë energji dhe forcë. Por do të këni shumë ulje ngritje gjatë vitit. Do të keni kthim mbrapa në çështjet erotike dhe planet krijuese. Mund të keni rikthim te një dashuri e vjetër. Kjo mund të jetë një përiudhë delikate që mund tju çojë në një devijim nga rrjedha juaj normale e jetës.
Jeta juaj profesionale do të jetë përgjithësisht e qetë për vitin 2015. Por me Marsin në Peshore deri në mes të korrikut duhet të keni shumë vëmendje në çështjet ekonomike, sidomos në fund të muajt prill. Në mes të korrikut Jupiteri do të kalojë në Luan e deri në fund të vitit fuqizon lëvizjen tuaj në prapaskenë dhe në fshehtësi.
Në shtator do të jetë një periudhë shumë e përshtatshme për ju. Përqëndroni të gjitha energjitë tuaja për të bërë më të miren në jetën tuaj. Kjo është koha e jetës tuaj, kur keni shanse të fitoni shumë reputacion përreth.
Shëndeti juaj në përgjithshëm do të ishte mirë në krahasim me periudhën e mëparshme. Nivelet juaja të energjisë do të jenë shumë më të rehatshme. Disa udhëtime aventureske do tju lehtësojnë ndjeshëm shëndetin dhe gjendjen shpirtërore, duke ju larguar rutinës.
PESHORJA (23 Shtator – 22 Tetor)
Viti 2015 do të jetë episodik për të lindurit e shenjës së peshores. Përgatituni për veprim dhe tension, për dashuri dhe pasion, për ndryshime, por edhe përmbysje të papritura. Marsi, planeti i veprimit dhe tensionit, do të jetë në shenjen tuaj deri në korrik.
Janari do jetë një muaj i vështirë në lidhje me çështjet tuaja familjare. Nën ndikimin e Saturnit në Akrep deri në Dhjetor do bëni shumë sakrifica në çështje ekonomike. Në muajin prill dhe qershor duhet të bëni kujdes në marrëdhëniet në çift apo miqve të afërt. Ju këshillohet ta lini veten tuaj të lirë në ndarjen e ndjenjave me të tjerët.
Kujdes të veçantë duhet të tregoni sidomos në fillim të Janarit me Jupiterin në Gaforre, gjë që mund tju sjellë probleme me punën. Mundohuni që të planifikoni më mirë dhe mos të merrni përsipër vendime afatgjata. Vetëm në mes të majit, nën ndikimin e Jupiterit në Gaforre, në lidhje të bukur me Saturnin, mund të pretendoni për qëndrueshmëri planesh dhe ngritje në karrierë.
Gjysma e parë e vitit nuk do të jetë edhe aq e mirë për shëndetin tuaj, për shkak se do të rrëmbeheni nga detyrat tuaja aventureske dhe të vështira. Prandaj kini kujdesin e duhur për aktivitetet tuaja fizike.
AKREPI (23 Tetor – 21 Nëntor)
2015 do të jetë një vit plot surpriza për të lindurit e kësaj shenje. Saturni do të jetë edhe gjatë vitit 2015 në shenjën tuaj. Kjo do të thotë që do punoni shumë por planet tuaja do të dalin nga lista e pritjes pas muajit Mars me Jupiterin në Gaforre. Suksesi ju pret gjatë muajit maj ku Jupiteri bën një lidhje shumë pozitive me Saturnin në shenjën tuaj.
Karriera juaj do të marrë një kthesë pozitive në mes të korrikut, me futjen e Jupiterit në Luan në Zenit të shenjës suaj. Ndërsa periudha më e rëndësishme në lidhje me horizontet e reja në punë do jetë në mes të gushtit, ku mund të keni takime e propozime domethënëse për ju.
Jeta juaj në dashuri gjatë rrjedhës së vitit 2015 do të bëhet edhe më e fortë dhe sentimentale. Gjysma e parë e vitit do të jetë shumë e rëndësishme në këtë fushë për akrepët. Lërini që kënaqësitë dhe emocionet të ngrohin marrëdhënien tuaj. Gjithsesi tregoni shumë kujdes, mos i lejoni emocionet e tepërta të krijojnë grindje mes jush dhe partnerit tuaj.
Shëndeti juaj në përgjithësi do të jetë i mirë gjatë këtij viti. Megjithatë bëni kujdes pasi disa probleme që kanë të bëjnë me stresin nervore kanë të ngjarë të shfaqen rreth pjesës së mesme të vitit.
SHIGJETARI (22 Nëntor – 21 Dhjetor)
Viti 2015 për Shigjetarin është viti kur idetë, planet dhe ëndrrat tuaja do të fillojnë të vihen në jetë. Do të këni shumë ndryshime në stilin dhe mënyrën tuaj të jetesës por dhe në forcën tuaj krijuese.
Nëse merreni me art, do keni arritje maksimale. Kontakte të rëndësishme do të vendosen në fushën e karrierës tuaj gjatë këtij viti. Përpiquni të planifikoni financat tuaja në përputhje me rrethanat deri në Dhjetor ku do të korrni një sukses nga ana ekonomike.
Gjatë vitit 2015 do ndikoheni fuqishëm nga pozicioni i Marsit deri në fund të korrikit në shenjën e Peshores. Jeta juaj sociale do jetë e vrullshme, njohjet dhe shoqëritë e reja gjithashtu. Vështirësi mund të hasni në marrdhëniet tuaja në muajin prill. Në anën sentimentale do të ushqeni marrëdhënie të gjatë dhe të qëndrueshme pothuajse gjatë gjithë vitit.
Gjatë gjithë këtij viti shëndeti juaj në përgjithësi do të jetë i mirë. Por kjo nuk përjashton shfaqjen e sëmundjeve të vogla shëndetësore herë pas here. Tregoni kujdes në dietën tuaj si dhe inkurajoni veten të përmirësoni pamjen tuaj të jashtme, pasi është përiudha më e përshtatshme.
BRICJAPI (22 Dhjetor – 19 Janar)
Viti 2015 do të sjellë shumë ndryshime në jetën e të lindurve të kësaj shenje. Ndikimi i Plutonit në shenjën tuaj gjatë gjithë kohës si dhe i Marsit në Peshore deri në korrik, do të mund të sjellë periudha tensioni në karrierën tuaj, ku kulmi do të jetë në muajtë në janar, prill dhe qershor. Pas mesit të Korrikut, falë pozicionimit të Jupiterit në Luan , situata juaj ekonomike do të përmirësohet ndjeshëm.
Këtë vit Jeta juaj sentimentale do të pasurohet më shumë nga ajo që kishit menduar ndonjëherë. Partneri juaj do të jetë një burim i mirë frymëzimi për ju. Urani, planeti i ndryshimeve, në pozicionin e Dashit do sjellë për ju paqëndrueshmëri në çështjet familjare. Kulmi i problemeve do të jetë në muajin Prill, kur edhe duhet të tregoheni shumë i matur dhe i kujdesshëm.
Këtë vit shëndeti juaj do të jetë në përgjithësi mirë, pa probleme serioze. Por mos nënvlerësoni stresin, duke marrë parasysh se Bricjapët i përjetojnë keq situatat. Mundohuni të shmangni ndjenjën e frikës dhe pasigurisë në periudhat jo të favorshme për ju, duke pritur që situata të qetësohet.
UJORI (20 Janar – 18 Shkurt)
Viti 2015 do të jetë një vit me aktivitet tejet të lartë emocional për të lindurit e kësaj shenje. Do të përjetoni një jetë të larmishme personale. Por kujdes, mos u nxitoni në hapat që ndërrmerni, rrini me këmbë në tokë dhe kërkoni ndihmën e partnerit dhe të afërmve tuaj për ti përballuar sa më mirë situatat e ndërlikuara.
Në Janar dhe Prill është përiudha ku duhet të jeni i kujdesshëm ndaj çdo detaji, sidomos me udhëtimet apo vendimet e rëndësishme. Në aspektin e karrierës, lidhja pozitive midis Jupiterit dhe Saturnit në maj ju sjell një sukses. Gjithashtu Marsi në shenjën e Peshores deri në korrik është në pozicion të favorshëm për ju. Mund të organizoni udhëtime të largëta dhe të diskutoni për çështje studimesh. Situata juaj financiare do të jetë e mirë gjatë gjithë vitit, me përjashtim të disa vështirësive që do të hasni në mes të vitit. Periudha më e mirë financiare për ju do të jetë tremujori i fundit i vitit.
Ju do të gjendeni në formë relativisht të mirë shëndetësore gjatë këtij viti. Megjithatë , emocionet, ankthi dhe nervozizizmi do tju ndjekin në lidhje me një shqetësim që do të këni. Ju këshillohet të mereni me punë artistike ose sportive për të mbajtur veten të zënë dhe larg stresit.
PESHQIT (19 Shkurt– 20 Mars)
Viti 2015 do jetë shumë bujar me ju , duke ju sjellë mirësi, forcë dhe gëzim në jetën tuaj. Brenda gjysmës së parë të vitit shumë plane dhe ëndrra do të bëhen realitet, kjo falë pozicionimi të Jupiterit në Gaforre deri në mes të korrikut, në këtë shenjë shumë miqësore ndaj jush. Do të keni disa trazime të ndjenjave në lidhjen tuaj intime, por fundi i vitit do tju gjejë të realizuar edhe në këtë fushë.
Përsa i përket karrierës, kjo është koha e duhur që tq angazhoheni seriozisht dhe të përmirësoni aftësitë tuaja profesionale. Në mes të korrikut, falë Jupiterit në Luan shanset tuaja për vlerësim do të rriten.
Ndërkohë që situata në aspektin ekonomik do të jetë me disa ngatërresa e probleme, sidomos gjatë muajit prill për shkat të ndikimit të Neptunit planetit të fantazisë dhe utopisë. Në gusht, falë lidhjes pozitive të Neptunit me Marsin ju do të merrni forca të reja dhe do ti jepni drejtim pozitiv çështjeve ekonomike.
Viti 2015 do të jetë një periudhë përgjithësisht pozitive për shëndetin tuaj. Kini kujdes dhe mos e teproni me dieta të rrepta. Gjithashtu mundohuni të largoni stresin dhe të merreni me aktivitet fizik.
JU REKOMANDOJME
Çfarë ndodhi në eventin më "Italian Style" të kryeqytetit?
Tashmë qe është sezoni i verës të gjithë e kanë mendjen veçse te udhëtimet dhe sigurisht ka filluar numërimi mbrapsht i ditëve në kalendar deri sa të afrojnë të shumëpriturat pushime në destinacionet që në duam më shumë...
Pushimet erdhëëën.... Ja cila është gjëja e parë që të duhet për udhëtimin e ëndërruar!
Vera asociohet gjithnjë me pushimet, me detin, rërën dhe sigurisht me udhëtimet dhe aventurat qe ti pret nga udhëtimet e tua ....
Në kërkim të dhuratës ideale për 1 Qershorin? Ja dhurata që do ta gëzonte pa masë çdo fëmijë
Na ndan vetëm një ditë nga festa e fëmijëve, nga 1 Qershori…
Po kërkon një stil shumë “Cool & Chic”? Ja 6 kombinimet më trendy të verës për femrat që guxojnë…
Je në kërkim të një look krejt të ri “Cool & Chic” për ketë sezon të ri veror por ende nuk di se çfarë ja vlen të shtosh të garderobën tënde??
Syzet me xhama transparente – si u kthyen në një trend këtë verë?
Syzet me xhama transparente janë kthyer në një tendencë të re këtë sezon vere...
Humbja e 15 vjeçares të “Gjeniut të Vogël” që tronditi sot vendin
Një ngjarje e rëndë ka prekur sot vendin tonë. 15 vjeçarja Blerta Papa, e cila njhet nga publiku nga pjesëmarrja e saj te “Gjeniu i vogël” ka humbur jetën pas një operacioni në një Spital privat...
Fundi i cili nuk del kurrë nga moda: Ja si ta kombinoni sipas tendencave më të fundit
Fundi i cili nuk del kurrë nga moda: Ja si ta kombinoni sipas tendencave më të fundit
Geta rrjetë dhe xhinse – trendi më i ri i modës së pranverës
Këtë pranverë një tendencë e re shumë trendy jane getat rrjetë të cilat vishen nën xhinse, rrymë kjo e përhapur fillimisht nga yjet e shoubizit...
Kim befason sërish: foto e nxehtë para pasqyrës
Kim Kardashian ka tërhequr sërish vëmëndjen e mediave përmes një fotoje të re të publikuar në snapchat...
Këngëtari i njohur shqiptar bëhet baba për herë të parë
Këngëtari i njohur shqiptar Albatrit Muqiqi dhe bashkëshortja e saj Egzona janë bërë prindër për herë të parë mëngjesin e sotëm...
Horoskopi i muajit Maj 2017
Horoskopi i muajit Maj 2017
5 pajisjet më trendy dhe të nevojshme teknologjike që çdokush do dëshironte ti kishte
Teknologjia tashmë është bërë pjesë e stilit tonë të jetesës dhe është bërë thuajse e paimagjinueshme jeta dhe puna jonë pa to...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn